A4-0110/98

Ψήφισμα σχετικά με το δημοκρατικό έλεγχο κατά την τρίτη φάση της ΟΝΕ

Το Ευρωπαϊκό Κοινοβούλιο,

- έχοντας υπόψη τα άρθρα 106 έως 109Λ της Συνθήκης ΕΚ,

- έχοντας υπόψη τα άρθρα 15 και 50 του Καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (από εδώ και στο εξής θα αναφέρεται ως Καταστατικό του ΕΣΚΤ),

- έχοντας υπόψη το άρθρο 148 του Κανονισμού του,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τη γνωμοδότηση της Επιτροπής Θεσμικών Θεμάτων (A4-0110/98),

Α. εκτιμώντας ότι η Συνθήκη ΕΚ θεσπίζει την πολιτική, θεσμική, λειτουργική, οικονομική και εργασιακή ανεξαρτησία της μελλοντικής ΕΚΤ και ότι η ανεξαρτησία αυτή μπορεί να τροποποιηθεί μόνο μετά από ομόφωνη απόφαση των κρατών μελών,

Β. εκτιμώντας ότι σε μια δημοκρατία το σημείο εκκίνησης για την πολιτική λήψεως αποφάσεων πρέπει να είναι η διαφάνεια και ο έλεγχος[semigr ] εκτιμώντας δε ότι στα πλαίσια που είναι απαραίτητα για τη διασφάλιση ενός υψηλού επιπέδου ανάπτυξης και απασχόλησης, η αρχή αυτή πρέπει να χρησιμοποιείται κατά την εφαρμογή της νομισματικής πολιτικής από την ΕΚΤ,

Γ. εκτιμώντας ότι η ανεξαρτησία της μέλλουσας ΕΚΤ θα τύχει από το κοινό ευρείας υποδοχής μόνον εάν η ΕΚΤ παρουσιάσει υψηλό βαθμό νομιμότητας, πράγμα που μπορεί να εξασφαλισθεί μόνον εάν υπάρξει πλήρης έλεγχος των ενεργειών της ΕΚΤ,

Δ. εκτιμώντας ότι είναι πολύ σημαντικό για την ΕΚΤ να καθιερώσει την αξιοπιστία της σε σχέση με τις χρηματοοικονομικές αγορές και άλλους οικονομικούς και κοινωνικούς παράγοντες[semigr ] ο καλύτερος δε τρόπος για την ενίσχυση αυτής της αξιοπιστίας είναι ο υψηλός βαθμός διαφάνειας στη διαδικασία λήψεως αποφάσεων για τη νομισματική πολιτική,

Ε. εκτιμώντας ότι ο συντονισμός της νομισματικής και οικονομικής πολιτικής είναι σημαντικό στοιχείο για την ορθή λειτουργία της ΟΝΕ,

ΣΤ. εκτιμώντας ότι για να επιτευχθεί ο στόχος της σταθερότητας των τιμών απαιτείται από τη μελλοντική ΕΚΤ να λάβει μέτρα κατά των πληθωριστικών και αντιπληθωριστικών πιέσεων που φαίνονται να είναι διαρκείς,

1. εκφράζει την ικανοποίησή του για το γεγονός ότι, σύμφωνα με το άρθρο 105 της Συνθήκης ΕΚ, κύριο καθήκον της ΕΚΤ είναι η σταθερότητα των τιμών, και η ανεξαρτησία της ΕΚΤ αποτελεί την καλύτερη προϋπόθεση για την αποστολή αυτή[semigr ]

2. υπενθυμίζει το άρθρο 105, παράγραφος 1 της Συνθήκης ΕΚ το οποίο αναγνωρίζει την ικανότητα της νομισματικής πολιτικής να στηρίζει τις γενικές πολιτικές της Κοινότητας και να συμβάλλει στην επίτευξη των στόχων της Κοινότητας όπως ακριβώς ορίζεται στα άρθρα 2 και 3Α της Συνθήκης ΕΚ, με την επιφύλαξη του στόχου της σταθερότητας των τιμών[semigr ]

3. επισημαίνει ότι οι αποφάσεις που λαμβάνονται από μια κεντρική τράπεζα σε θέματα νομισματικής πολιτικής επηρεάζουν τις πραγματικές οικονομικές μεταβλητές όπως είναι η επένδυση, η απασχόληση και η ανάπτυξη[semigr ]

4. υπογραμμίζει το γεγονός ότι η ανεξαρτησία της μελλοντικής ΕΚΤ θα υπερβεί την ανεξαρτησία οποιασδήποτε άλλης κεντρικής τράπεζας, και ότι αυτός ακριβώς ο άνευ προηγουμένου υψηλός βαθμός ανεξαρτησίας θα απαιτήσει ένα αντίστοιχο υψηλό επίπεδο δημοκρατικού ελέγχου, καθώς για να έχει διαρκή αποδοχή η ανεξαρτησία απαιτεί να εξασφαλίζει νομιμότητα και διαφάνεια[semigr ]

5. τονίζει ότι καθώς οι μελλοντικοί ΕΣΚΤ και ΕΚΤ θα ασκήσουν μία ενιαία νομισματική πολιτική για όλα τα κράτη μέλη που συμμετέχουν στην Ευρωπαϊκή Νομισματική Ένωση, κατά τον ίδιο τρόπο θα πρέπει να ασκηθεί και ο δημοκρατικός έλεγχος σε ευρωπαϊκό επίπεδο και ότι, ως το μόνο άμεσα εκλεγμένο θεσμικό όργανο στο επίπεδο αυτό, το Ευρωπαϊκό Κοινοβούλιο είναι ένα ιδιαίτερα ενδεδειγμένο όργανο για να ασκήσει έλεγχο επί των δραστηριοτήτων της ΕΚΤ[semigr ]

6. επισημαίνει τις ήδη αναληφθείσες δεσμεύσεις στις οποίες ανταποκρίθηκαν οι ιθύνοντες του ΕΝΙ έναντι του Κοινοβουλίου σε ό,τι αφορά την τακτική ενημέρωσης και τη συχνότητα των συναντήσεων σε επίπεδο υποεπιτροπής νομισματικών θεμάτων.

7. ζητεί ως εκ τούτου να αναπτυχθεί διάλογος ανάμεσα στο Ευρωπαϊκό Κοινοβούλιο και τη μελλοντική ΕΚΤ επί νομισματικών και οικονομικών θεμάτων, το πλαίσιο του οποίου θα πρέπει να επιβεβαιωθεί με αμοιβαία συμφωνία[semigr ]

8. αναγνωρίζει το γεγονός ότι η Συνθήκη ΕΚ δεν ορίζει με σαφή τρόπο τη σταθερότητα των τιμών, ούτε το ποιός θα ορίσει την έννοια αυτή ούτε και από ποιόν θα ορισθεί ο στόχος της σταθερότητας των τιμών, με αποτέλεσμα να είναι προφανές πώς τα καθήκοντα θα τα αναλάβει κατά συνέπεια η μελλοντική ΕΚΤ σύμφωνα με το άρθρο 12 του Καταστατικού της [semigr ] υπογραμμίζει δε ότι αυξάνεται κατά συνέπεια η ανάγκη για δημοκρατικό έλεγχο και ζητεί από τη μελλοντική ΕΚΤ να ανακοινώσει με σαφή τρόπο τον ορισμό της σταθερότητας των τιμών και να παρουσιάζει ετησίως το στόχο της για τη σταθερότητα των τιμών στο Ευρωπαϊκό Κοινοβούλιο[semigr ]

9. ζητεί επίσης από τη μελλοντική ΕΚΤ να καταστήσει σαφείς τους ορισμούς και το πώς θα χρησιμοποιήσει τους λειτουργικούς στόχους προκειμένου να επιτευχθεί ο στόχος της σταθερότητας των τιμών[semigr ] υπογραμμίζει ότι χρειάζεται να εξασφαλισθεί η διαφάνεια σε σημαντικές αποφάσεις σχετικά με τη νομισματική πολιτική, καθώς και στο πλαίσιό τους, προκειμένου να αποφευχθεί η ελλιπής πληροφόρηση και οι παραπλανητικές προσδοκίες από την αγορά, και ως εκ τούτου να μην υπάρξει κερδοσκοπία και παρερμηνεία[semigr ]

10. δηλώνει την πρόθεσή του να προβαίνει σε αποτίμηση της απόδοσης της ΕΚΤ κάνοντας χρήση μιας σειράς τιμών σε ό,τι αφορά το ποσοστό αύξησης των τιμών καταναλωτή υπό και πάνω από το στόχο που έχει θέσει η ΕΚΤ[semigr ]

11. δηλώνει την πρόθεσή του, πέρα από την υποβολή της ετήσιας έκθεσης της ΕΚΤ που προβλέπεται στο άρθρο 109Β.3 της Συνθήκης ΕΚ, να διοργανώνει τριμηνιαίες συνεδριάσεις σχετικά με τις πρόσφατες νομισματικές και οικονομικές εξελίξεις με τον Πρόεδρο και/ή άλλα μέλη της εκτελεστικής επιτροπής[semigr ]

12. δηλώνει επίσης την πρόθεσή του να καλεί τον Πρόεδρο της ΕΚΤ να συμμετέχει στη γενική συζήτηση για τις νομισματικές και οικονομικές εξελίξεις τις σημειωθείσες κατά το παρελθόν και τρέχον έτος, με βάση την ετήσια έκθεση της ΕΚΤ και την ετήσια οικονομική έκθεση της Επιτροπής[semigr ]

13. ζητεί από τη μελλοντική ΕΚΤ να συμπεριλάβει στην ετήσια έκθεσή της:

- περιγραφή και αξιολόγηση των πρόσφατων πληθωριστικών τάσεων και αιτιολόγηση των αποφάσεων για την παρελθούσα νομισματική πολιτική υπό το πρίσμα των τάσεων αυτών και πώς αυτές συμμορφούνται προς τον ορισθέντα στόχο της σταθερότητας τιμών, τις προβλέψεις της για τον πληθωρισμό και συγκρίσεις ανάμεσα στις προβλέψεις αυτές και τον ορισθέντα στόχο για τη σταθερότητα τιμών, καθώς επίσης τις προβλέψεις για τον πραγματικό ΑΕΠ ανάπτυξης επί του οποίου βασίζεται ο στόχος αυτός[semigr ]

- πληροφορίες σχετικά με τη χρήση των ενδιάμεσων νομισματικών στόχων,

- περιγραφή του τρόπου με τον οποίο μπορεί η νομισματική πολιτική να στηρίξει τις γενικές οικονομικές πολιτικές στην Κοινότητα, καθώς και εκτίμηση του βαθμού στον οποίο έχει πράγματι υποστηρίξει η νομισματική πολιτική αυτές τις γενικές οικονομικές πολιτικές, με την επιφύλαξη του στόχου της σταθερότητας των τιμών σύμφωνα με το άρθρο 105 της Συνθήκης ΕΚ[semigr ]

14. θεωρεί σκόπιμο οι τριμηνιαίες εκθέσεις που αναφέρονται στο άρθρο 15.1 του Καταστατικού της ΕΚΤ και του ΕΣΚ να παρουσιάζουν τη νομισματική πολιτική τόσο του προηγούμενου όσο και του επόμενου τριμήνου, καθώς και τις δραστηριότητες του ΕΣΚΤ

15. επιθυμεί, συμπληρωματικά προς τις διατάξεις του άρθρου 10.4 του Καταστατικού του ΕΣΚ, να δημοσιεύονται τα πρακτικά των συνεδριάσεων του Συμβουλίου της ΕΚΤ υπό μορφή περιλήψεων που θα περιλαμβάνουν τις ληφθείσες αποφάσεις και τις αιτιολογήσεις τους το αργότερο την επόμενη της προσεχούς συνεδριάσεως, να εξηγούν δε οι περιλήψιες αυτές το πώς συνδέονται οι αποφάσεις με τις άλλες πολιτικές και πώς τις επηρεάζουν[semigr ] ζητεί επίσης να δημοσιεύονται τα πλήρη και λεπτομερή πρακτικά το αργότερο πέντε έτη μετά τη συνεδρίαση[semigr ]

16. ζητεί από τις κυβερνήσεις να μην ορίζουν υποψηφίους που δεν τυγχάνουν της έγκρισης του Ευρωπαϊκού Κοινοβουλίου[semigr ] ζητεί δε, βάσει αυτής της εμπειρίας, να παγιωθεί νομικά η πρακτική αυτή σε μεταγενέστερο στάδιο[semigr ]

17. ζητεί να εξετασθεί η ανάγκη να θεσπιστεί ένα σύνολο κανόνων για το συντονισμό της οικονομικής πολιτικής στην Ευρώπη, ενδεχομένως υπό τη μορφή διοργανικής συμφωνίας ανάμεσα στο Ευρωπαϊκό Κοινοβούλιο, την Επιτροπή και το Συμβούλιο, συμπεριλαμβανομένης της διαδικασίας της Ετήσιας Οικονομικής Έκθεσης, των γενικών οικονομικών κατευθυντηρίων γραμμών και της διαδικασίας που πρέπει να ακολουθείται σε περίπτωση υπερβολικού ελλείμματος δεδομένου ότι το Ευρωπαϊκό Συμβούλιο του Λουξεμβούργου έδωσε ώθηση στην ιδέα του μεγαλύτερου συντονισμού των εθνικών οικονομικών πολιτικών και, ιδιαίτερα, των πολιτικών για την απασχόληση. Το Κοινοβούλιο πρέπει να δύναται επίσης να δίδει τη γνώμη του σχετικά με τα προβλήματα αυτά, πέραν των προβλεπόμενων από τα άρθρα 109 Π και 109 Σ της Συνθήκης ΕΚ. Και στο σημείο αυτό πρέπει να συζητηθεί με τα άλλα ενδιαφερόμενα όργανα μία δέσμευση για διαβούλευση[semigr ]

18. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και το Ευρωπαϊκό Νομισματικό Ίδρυμα.